ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड राहत सहायता पर अपडेट
अब तक राज्यों और केंद्र शासित प्रदेशों को 17,831 ऑक्सीजन कंसट्रेटर, 18,111 ऑक्सीजन सिलेंडर, 19 ऑक्सीजन उत्पादन संयंत्र, 13,489 वेंटिलेटर/बीआई पीएपी, ~6.9 लाख रेमडेसिविर इंजेक्शन, ~12 लाख फेविपिराविर टैबलेट को शीघ्रता से वितरित किया गया/ भेजा गया है
भारत सरकार को 27 अप्रैल, 2021 से विभिन्न देशों/संगठनों से कोविड-19 राहत चिकित्सा आपूर्तियों और उपकरणों का अंतर्राष्ट्रीय सहयोग मिल रहा है। इन्हें राज्यों और केंद्र शासित प्रदेशों को तत्काल भेजा/वितरित किया जा रहा है।
27 अप्रैल, 2021 से 25 मई, 2021 तक कुल मिलाकर 17,831 ऑक्सीजन कंसट्रेटर, 18,111 ऑक्सीजन सिलेंडर, 19 ऑक्सीजन उत्पादन संयंत्र, 13,489 वेंटिलेटर/बीआई पीएपी, ~6.9 लाख रेमडेसिविर शीशियों, ~12 लाख फेविपिराविर टैबलेट को सड़क और वायु मार्ग के माध्यम से वितरित किया गया/ भेजा गया है।
वोल्फ्सबर्ग , कुवैत , ब्रिटिश ऑक्सीजन कंपनी , यूएसआईएसपीएफ, सीआईआई इंडिया बिजनेस फोरम , वर्ल्ड इन हार्मनी एनजीओ  और भारतीय दूतावास  से 24/25 मई, 2021 को प्राप्त बड़े खेप
|
|
खेप
|
|
मात्रा
|
|
ऑक्सीजन कंसट्रेटर
|
|
76
|
|
ऑक्सीजन सिलेंडर
|
|
1810
|
|
वेंटिलेट/बीआई-पीएपी/सीपीएपी
|
|
40
राहत सामग्रियों को राज्यों/केंद्र शासित प्रदेशों और संस्थानों को तुरंत आवंटन और सुव्यवस्थित वितरण करना एक सतत प्रयास है।
केंद्रीय स्वास्थ्य मंत्रालय नियमित आधार पर इसकी व्यापक निगरानी कर रहा है। अनुदान, सहायता और दान के रूप में बतौर अंतर्राष्ट्रीय सहयोग विदेशी कोविड राहत सामग्री की प्राप्ति और आवंटन के समन्वय के लिए केंद्रीय स्वास्थ्य मंत्रालय में एक समर्पित समन्वय प्रकोष्ठ बनाया गया है। 26 अप्रैल, 2021 से इस प्रकोष्ठ ने काम करना शुरू कर दिया है। वहीं स्वास्थ्य मंत्रालय ने एक मानक संचालन प्रक्रिया तैयार की है और 2 मई, 2021 से इसे लागू किया गया है।
प्रधानमंत्री कार्यालय
प्रधानमंत्री ने अपने आवास पर भारतीय पैरालंपिक दल की मेजबानी की
आप देश के राजदूत हैं, और आपने पूरी दुनिया में राष्ट्र का मान बढ़ाया है: प्रधानमंत्री
प्रधानमंत्री ने पूरे दल की अदम्य भावना और मजबूत इच्छा शक्ति की भूरि-भूरि प्रशंसा की
प्रधानमंत्री ने पैरा-एथलीटों से लोगों को प्रेरित करने एवं व्यापक बदलाव लाने में मदद करने के लिए खेल से इतर कुछ क्षेत्रों की पहचान करने और उनमें काम करने का आह्वान किया
खिलाड़ियों ने सतत रूप से मार्गदर्शन, प्रेरित और समर्थन करने के लिए प्रधानमंत्री का धन्यवाद किया
प्रधानमंत्री श्री नरेन्द्र मोदी ने आज अपने आवास पर टोक्यो 2020 पैरालंपिक खेलों के भारतीय दल की मेजबानी की। इस दल में पैरा-एथलीटों के साथ-साथ उनके कोच भी शामिल थे।
प्रधानमंत्री ने पूरे दल के साथ सुस्पष्ट या बेबाक और अनौपचारिक संवाद किया। प्रधानमंत्री ने इन खेलों में उनके रिकॉर्ड तोड़ ऐतिहासिक प्रदर्शन के लिए उन्हें बधाई दी। प्रधानमंत्री ने कहा कि उनकी अनूठी उपलब्धियों से देश भर में समस्त खेल समुदाय का मनोबल काफी ऊंचा होगाऔर नवोदित खिलाड़ी विभिन्न खेलों में पूरे जज्बे के साथ भाग लेने हेतु आगे आने के लिए प्रोत्साहित होंगे। प्रधानमंत्री ने कहा कि उनके अद्भुत प्रदर्शन से देश भर में खेलों के बारे में जागरूकता कई गुना बढ़ गई है।
प्रधानमंत्री ने विशेष रूप से दल के अदम्य भावना और मजबूत इच्छा-शक्ति की प्रशंसा करते हुए कहा कि पैरा-एथलीटों ने अपने जीवन में जिन बाधाओं को पार किया है, उन्हें देखते हुए यह प्रदर्शन प्रशंसनीय है। जो खिलाड़ी पदक नहीं जीत सके, उनका मनोबल बढ़ाते हुए प्रधानमंत्री ने कहा कि एक सच्चा खिलाड़ी हार या जीत से प्रभावित हुए बिना आगे बढ़ता रहता है। उन्होंने कहा कि वे देश के राजदूत हैं और उन्होंने अपने उल्लेखनीय प्रदर्शन से विश्व मंच पर राष्ट्र का मान बढ़ाया है।
प्रधानमंत्री ने कहा कि अपने 'तपस्या, पुरुषार्थ और पराक्रम' के जरिए पैरा-एथलीटों ने लोगों का उनके प्रति नजरिया बदल दिया है। उन्होंने कहा कि आजादी का अमृत महोत्सव के उत्सव की इस अवधि में, उन्हें खेल की दुनिया के बाहर कुछ क्षेत्रों की पहचान करनी चाहिए और यह पता लगाना चाहिए कि वे लोगों को कैसे प्रेरित कर सकते हैं और बदलाव लाने में मदद कर सकते हैं।
पैरा-एथलीटों ने निमंत्रण देने के लिए प्रधानमंत्री का धन्यवाद किया और कहा कि उनके साथ एक ही टेबल पर बैठना अपने आप में एक बड़ी उपलब्धि है। खिलाडि़यों ने उनके पूरे प्रयास में निरंतर मार्गदर्शन, प्रेरणा और समर्थन के लिए उन्हें विशेष रूप से धन्यवाद दिया, और कहा कि अन्य देशों के एथलीट आश्चर्यचकित थे जब उन्हें पता चला कि उनके भारतीय खिलाड़ी मित्रों को उनके प्रधानमंत्री से बधाई के फोन आए। उन्होंने इस बात पर प्रकाश डाला कि कैसे सरकार ने उनके प्रशिक्षण की सर्वोत्तम व्यवस्था करने में कोई कसर नहीं छोड़ी।
कई खिलाड़ियों ने अपने हस्ताक्षर सहित खेल उपकरण प्रधानमंत्री को भेंट किए, जिससे उन्होंने अपने पदक जीते। सभी पदक विजेताओं द्वारा हस्ताक्षरित एक स्टोल भी प्रधानमंत्री को भेंट की गई। उन्होंने कहा कि खेल उपकरणों की नीलामी की जाएगी और जिसका एथलीटों ने स्वागत किया। केन्द्रीय खेल मंत्री और केन्द्रीय कानून मंत्री भी इस अवसर पर मौजूद थे।
एमजी/एएम/एसकेएस/जीआरएस
(
उप राष्ट्रपति सचिवालय
उपराष्ट्रपति की कोविड-19 रिपोर्ट नेगेटिव, सामान्य काम-काज जल्द शुरू करने की उम्मीद
उपराष्ट्रपति श्री एम. वेंकैया नायडू की कोविड-19 रिपोर्ट आज नेगेटिव आयी है। 29 सितंबर, 2020 को परीक्षण में कोविड-19 का पता चलने के बाद वे होम-क्वारंटाइन में थे।
एम्स की एक मेडिकल टीम द्वारा आज किये गए आरटी-पीसीआर परीक्षण के अनुसार, उपराष्ट्रपति और उनकी पत्नी श्रीमती उषा नायडू दोनों की कोविड-19 रिपोर्ट नेगेटिव आयी है।
श्री नायडू का स्वास्थ्य अच्छा है और डॉक्टरों की सलाह के अनुसार, उम्मीद है कि वे जल्द ही सामान्य काम-काज फिर से शुरू कर पाएंगे। उन्होंने उन सभी का शुक्रिया अदा किया, जिन्होंने उनकी सलामती के लिए दुआ की थी।
प्रधानमंत्री कार्यालय
प्रधानमंत्री श्री नरेन्द्र मोदी ने कोरोना वायरस से लड़ने के लिए सार्क देशों से एक मजबूत रणनीति बनाने का आह्वान किया
प्रधानमंत्री श्री नरेन्द्र मोदी ने कोरोना वायरस से लड़ने के लिए सार्क देशों से एक मजबूत रणनीति बनाने का आह्वान किया है। उन्होंने यह भी सुझाव दिया कि इन रणनीतियों पर वीडियो कॉन्फ्रेंसिंग के जरिये विचार-विमर्श किया जा सकता है और आपस में एकजुट होकर सार्क देश दुनिया के सामने एक उत्कृष्ट उदाहरण पेश कर सकते हैं एवं स्वस्थ धरती सुनिश्चित करने में बहुमूल्य योगदान दे सकते हैं।
प्रधानमंत्री ने अपने कई ट्वीट में कहा है कि दक्षिण एशिया में ही वैश्विक आबादी का एक बड़ा हिस्सा रहता है, अत: दक्षिण एशिया के देशों को अपने यहां रहने वाले लोगों का अच्छा स्वास्थ्य सुनिश्चित करने के लिए अपनी ओर से कोई भी कसर नहीं छोड़नी चाहिए। प्रधानमंत्री ने यह भी कहा कि सरकार नोवल कोरोना वायरस  से लड़ने के लिए विभिन्न स्तरों पर अपनी ओर से अथक कोशिश कर रही है।
कृषि एवं किसान कल्याण मंत्रालय
ग्रीष्मकालीन फसलों के अंतर्गत क्षेत्र कवरेज की प्रगति
कृषि और किसान कल्याण विभाग, कृषि और किसान कल्याण मंत्रालय ने 26 मई 2023 तक ग्रीष्मकालीन फसलों के अंतर्गत क्षेत्र कवरेज डेटा की प्रगति जारी की है।
|
|
क्र.सं.
|
|
फसलें
|
|
बोया गया क्षेत्र: लाख हेक्टेयर में
|
|
वर्तमान वर्ष 2023
|
|
पिछला वर्ष 2022
|
|
1
|
|
चावल
|
|
28.30
|
|
30.33
|
|
2
|
|
दाल
|
|
19.81
|
|
19.09
|
|
a
|
|
हरा चना
|
|
16.33
|
|
15.56
|
|
b
|
|
काला चना
|
|
3.25
|
|
3.24
|
|
c
|
|
अन्य दालें
|
|
0.23
|
|
0.28
|
|
3
|
|
श्री अन्न-और-मोटा अनाज
|
|
12.01
|
|
11.56
|
|
a
|
|
ज्वार
|
|
0.28
|
|
0.22
|
|
b
|
|
बाजरा
|
|
4.74
|
|
3.99
|
|
c
|
|
रागी
|
|
0.14
|
|
0.21
|
|
d
|
|
मक्का
|
|
6.85
|
|
7.15
|
|
4
|
|
तिलहन
|
|
10.17
|
|
11.02
|
|
a
|
|
मूंगफली
|
|
4.94
|
|
5.46
|
|
b
|
|
सूरजमुखी
|
|
0.32
|
|
0.31
|
|
c
|
|
तिल
|
|
4.61
|
|
4.51
|
|
d
|
|
अन्य तिलहन
|
|
0.31
|
|
0.74
|
|
कुल
|
|
70.30
|
|
71.99
रक्षा मंत्रालय
सम्मान एवं पुरस्कार: स्वतंत्रता दिवस 2023
स्वतंत्रता दिवस 2023 के अवसर पर सेना कर्मियों को निम्नलिखित वीरता पुरस्कार प्रदान किए गए हैं:-
|
|
क्रम सं
|
|
पुरस्कार
|
|
संख्या
|
|
टिप्पणी
|
|
1
|
|
शौर्य चक्र
|
|
09
|
|
प्रशस्ति पत्र संलग्न
04 मरणोपरांत सहित
|
|
2.
|
|
बार टू सेना मेडल 
|
|
02
|
|
|
|
3.
|
|
सेना पदक 
|
|
52
|
|
|
|
4.
|
|
मेंशन इन डिस्पेचैस
|
|
30
|
|
01 मरणोपरांत सहित
संलग्न फ़ाइल:- 2023 वीरता पुरस्कार विजेताओं की सूची
 शौर्य चक्र पुरस्कार विजेताओं के उद्धरण 2023
रक्षा मंत्रालय
आईएनएस तबर ने मिस्र की नौसेना के साथ समुद्री साझेदारी अभ्यास किया
05 सितंबर, 2021 को अलेक्जेंड्रिया के बंदरगाह से निकलने पर, आईएनएस तबर ने भूमध्य सागर में मिस्र की नौसेना के एक फ्रंटलाइन फ्रिगेट ईएनएस अलेक्जेंड्रिया के साथ एक समुद्र साझेदारी अभ्यास किया।
इस युद्धाभ्यास में अनेक गतिविधियाँ शामिल थीं जिनमें नौसैनिक अभियानों की एक विस्तृत श्रृंखला शामिल थी। इनमें असममित खतरे के वातावरण से निकलने के लिए अभ्यास, समुद्र में संदिग्ध जहाजों को रोकने के अभियान, संचार प्रक्रियाएं, समुद्र में पैदा होने वाली विभिन्न स्थितियों के अनेक आयामों संयुक्त अभ्यास और समुद्री अभ्यास में पुनःपूर्ति जैसे आयाम शामिल हैं। अभ्यास का मुख्य आकर्षण क्रॉस-डेक हेलो ऑपरेशन था जिसमें दो जहाजों के बीच हेलो रिकवरी प्रक्रियाएं और एयरबोर्न लाइट रिप्लेनिशमेंट अभ्यास शामिल थे।
यह अभ्यास दोनों नौसेनाओं के बीच अंतरसंचालनीयता बढ़ाने में काफी फायदेमंद था और इसने भविष्य में आम समुद्री खतरों के खिलाफ संयुक्त अभियानों के दायरे को व्यापक किया। नौसैनिक रिवाज के अनुसार, दोनों जहाजों के बीच 'स्टीम पास्ट' के साथ समुद्री साझेदारी अभ्यास का समापन हुआ।
एमजी/एएम/एबी
(Visitor Counter : 189
रेल मंत्रालय
भारतीय रेल ने कोरोना वायरस  की रोकथाम के लिए व्यापक उपाए किए
रेलवे बोर्ड के अध्यक्ष ने तैयारियों की समीक्षा तथा प्राथमिकताओं और निर्देश के लिए सभी महाप्रबंधकों के साथ बैठक की
पूरी रेल प्रणाली में नियंत्रण कक्ष और टेलीफोन हेल्पलाइन स्थापित किए गए हैं और बीमारी के बारे में कर्मचारियों को संवेदी बनाया गया है
रेलवे अस्पताल चुनौतियों का मुकाबला करने के लिए तैयार
स्टेशनों तथा रेलगाड़ियों में व्यापक जागरूकता अभियान चलाया गया
भारतीय रेल ने कोरोना वायरस  संक्रमण की रोकथाम के लिए व्यापक उपाए किए हैं। रेल तथा वाणिज्य उद्योग मंत्री श्री पीयूष गोयल ने रेल बोर्ड को भारतीय रेल प्रणाली में इस बीमारी की पर्याप्त रोकथाम के उपाए सुनिश्चित करने का निर्देश दिया है। रेल बोर्ड के अध्यक्ष श्री विनोद कुमार यादव ने तैयारियों की समीक्षा तथा प्राथमिकताओं और निर्देश के लिए वीडियो कॉन्फ्रेंस के माध्यम से 5 और 6 मार्च, 2020 को सभी महाप्रबंधकों के साथ बैठक की। आवश्यक प्रबंध करने के लिए क्षेत्रीय रेल, मंडलों तथा इकाइयों के प्रमुख के साथ बैठक कर रहे हैं। रेलवे बोर्ड, जोन तथा मंडल स्तर पर स्थिति की निगरानी की जा रही है और समन्वय किया जा रहा है। पूरी रेल प्रणाली में नियंत्रण कक्ष स्थापित किए गए हैं और रेल कर्मचारियों को इस बारे में संवेदी और शिक्षित बनाया गया है। संबंधित स्वास्थ्य अधिकारियों के साथ सहयोग और तालमेल सुनिश्चित किया जा रहा है।
भारतीय रेल द्वारा कोरोना वायरस  की रोकथाम के लिए निम्नलिखित कदम उठाए गए हैं-
 रेलवे स्टेशनों तथा रेलगाड़ियों में जन-साधारण की जागरूकता के लिए स्थानीय भाषाओं में सूचना शिक्षा और संचार सामग्री  प्रमुखता से लगाए गए हैं और अस्पताल जाने वाले रोगियों तथा रेलवे आवासीय परिसरों में यह सामग्रियां वितरीत की जा रही है। जागरूकता फैलाने के लिए रेलवे स्टेशनों पर ऑडियो और वीडियो क्लिप चलाए जा रहे हैं। स्टेशनों पर सार्वजनिक घोषणाएं की जा रही हैं।
 रेलवे अस्पतालों में बुखार ग्रस्त व्यक्तियों को अन्य रोगियों से अलग रखा जा रहा है। बुखार वाले मामलों के लिए अलग से वार्ड स्थापित किए गए हैं। ऐसे क्षेत्रों में चिकित्साकर्मियों को सुरक्षात्मक उपायों के साथ तैनात किया गया है।
 रेलवे के अस्पतालों में 1100 अलग बिस्तर लगाए गए हैं ताकि कोरोना वायरस के संदिग्ध लोगों का इलाज किया जा सके। पूरे देश में रेलवे ने विभिन्न स्थानों पर क्वाटैन्टाइन करने के लिए 12483 बिस्तर चिन्हित किए गए हैं।
 चिकित्साकर्मियों को किसी भी रेलवे अस्पताल जोन/पीयू की स्वास्थ्य इकाई में कोरोना वायरस बीमारी के संदिग्ध व्यक्तियों की सूचना रेलवे बोर्ड तथा स्थानीय स्वास्थ्य अधिकारियों को सूचित करने की सलाह दी गई है।
 जोन/पीयू के सभी चिकित्सा प्रभारियों को इस बारे में जारी दिशा-निर्देशों/नवीनतम स्थिति की जानकारी प्राप्त करने के लिए संबंधित राज्य के अधिकारियों से निरंतर सम्पर्क में रहने तथा ऐसे अधिकारियों द्वारा सुझाव गए उपाए करने की सलाह दी गई है।
 सभी रेलवे अस्पतालों में नियंत्रण कक्ष और टेलीफोन हेल्पलाइन स्थापित की गई हैं।
वाणिज्य एवं उद्योग मंत्रालय
वाणिज्य और उद्योग राज्य मंत्री श्रीमती अनुप्रिया पटेल ने यूपी के मिर्जापुर में 'चुनार लॉजिस्टिक्स पार्क' की आधारशिला रखी
'चुनार लॉजिस्टिक्स पार्क'चुनार और आसपास के क्षेत्र के विकास को गति देगा - श्रीमती पटेल
स्थानीय कालीन और हस्तशिल्प उद्योग को बढ़ावा मिलेगा, स्थानीय निर्यातकों, आयातकों और व्यापारियों की जरूरतें पूरी होंगी- श्रीमती पटेल
केंद्रीय वाणिज्य और उद्योग राज्य मंत्री श्रीमती अनुप्रिया पटेल ने आज कहा कि चुनार लॉजिस्टिक्स पार्क चुनार और आसपास के लोगों के विकास का मार्ग प्रशस्त करेगा। वह यूपी के मिर्जापुर में 'चुनार लॉजिस्टिक्स पार्क' के शिलान्यास समारोह को संबोधित कर रही थीं। केंद्रीय रेल, संचार तथा इलेक्ट्रोनिक्स एवं सूचना प्रौद्योगिकी मंत्री श्री अश्विनी वैष्णव मुख्य अतिथि के रूप में वर्चुअल माध्यम से इस कार्यक्रम में शामिल हुए।.
कार्यक्रम की शुरुआत में श्रीमती पटेल ने रेल मंत्री श्री अश्विनी वैष्णव को लॉजिस्टिक पार्क की स्थापना में गहरी रुचि लेने और रेल मंत्रालय का निरंतर सहयोग प्रदान करने के लिए धन्यवाद दिया।
यह देखते हुए कि चुनार, मिर्जापुर और आसपास के क्षेत्रों के कालीन और हस्तशिल्प उद्योग न केवल राष्ट्रीय स्तर पर प्रसिद्ध हैं, बल्कि अपनी विशिष्टता और गुणवत्ता के लिए अंतरराष्ट्रीय स्तर पर भी पहचाने जाते हैं, श्रीमती पटेल ने जोर देकर कहा कि अत्याधुनिक 'चुनार लॉजिस्टिक्स पार्क' स्थानीय निर्यातकों, आयातकों और व्यापारियों को उनकी निर्यात, आयात और घरेलू व्यापार आवश्यकताओं को पूरा करेगा जिसकी जरूरत लंबे समय से महसूस की जा रही थी।
यह कहते हुए कि परियोजना पूर्वी यूपी और आसपास के क्षेत्रों की व्यावसायिक जरूरतों को पूरा करेगी, माननीय मंत्री ने कहा कि निर्यात और आयात को बढ़ावा देने के लिए सरकार की विभिन्न योजनाओं के तहत निर्यातकों और आयातकों को सभी आवश्यक सुविधाएं और सहायता प्रदान की जाएगी।
माननीय मंत्री ने जोर देकर कहा कि लॉजिस्टिक्स पार्क की स्थापना से रोजगार उत्पन्न करने में भी उल्लेखनीय वृद्धि होगी। यह रेल से माल ढुलाई को बढ़ावा देने और लॉजिस्टिक की लागत और सामान को लाने ले जाने के समय को कम करने में भी महत्वपूर्ण भूमिका निभाएगा, जिससे स्थानीय कालीन और हस्तशिल्प उद्योग को बढ़ावा मिलेगा।
श्रीमती पटेल ने बताया कि इस परियोजना के तहत शुरू में लगभग 400 कंटेनरों की सुविधा विकसित की जाएगी और सामान के भंडारण और संचालन के लिए 2000 वर्ग मीटर के गोदाम उपलब्ध कराए जाएंगे। इस सुविधा में चौबीसों घंटे सुरक्षा, सीसीटीवी कैमरे, अत्याधुनिक कंटेनर हैंडलिंग उपकरण भी शामिल होंगे। उन्होंने कहा कि व्यापार और उद्योग की आवश्यकता के आधार पर और वाणिज्यिक रूप से व्यवहारिकता को ध्यान में रखते हुए, लॉजिस्टिक पार्क में सेवाओं का चरणबद्ध तरीके से विस्तार किया जाएगा।.
माननीय मंत्री ने विश्वास व्यक्त किया कि चुनार और आसपास के क्षेत्र के विकास की गति को तेज करने में 'चुनार लॉजिस्टिक्स पार्क' निश्चित रूप से मील का पत्थर साबित होगा।
एमजी/एएम/एसएस
(Visitor Counter : 149
रक्षा मंत्रालय
20वीं भारत-फ्रांस संयुक्त स्टाफ वार्ता पेरिस में आयोजित हुई
भारत-फ्रांस संयुक्त अधिकारी वार्ता का 20वां संस्करण 12-13 अप्रैल, 2022 को फ्रांस के पेरिस में आयोजित किया गया। बैठक की सह-अध्यक्षता एकीकृत रक्षा कर्मचारी  मुख्यालय, इंट-सी , एकीकृत स्टाफ के सहायक प्रमुख एयर वाइस मार्शल बी मणिकांतन और दक्षिण / स्टाफ मुख्यालय में द्विपक्षीय सहयोग के प्रमुख ब्रिगेडियर जनरल एरिक पेल्टियर ने की।
बैठक एक मित्रतापूर्ण, गर्मजोशी से भरे और सौहार्दपूर्ण माहौल में आयोजित की गई थी। चर्चा के दौरान मौजूदा द्विपक्षीय रक्षा सहयोग तंत्र के दायरे में नई पहलों और वर्तमान में जारी रक्षा कार्यों को सुदृढ़ करने पर ध्यान केंद्रित किया गया।
भारत-फ्रांस संयुक्त अधिकारी वार्ता बैठक रणनीतिक और परिचालन स्तरों पर नियमित चर्चा के माध्यम से दोनों देशों के बीच रक्षा सहयोग बढ़ाने के लिए स्थापित किया गया एक मंच है।
वाणिज्य एवं उद्योग मंत्रालय
आर्थिक सहयोग के लिए भारत-इटली संयुक्त आयोग की 20वीं बैठक प्रारंभ
आर्थिक सहयोग के लिए भारत-इटली संयुक्त आयोग  की 20वीं बैठक आज नई दिल्ली में शुरू हुई। जेसीईसी द्विपक्षीय व्यापार संबंध में संस्थागत व्यवस्था है। इसकी बैठक दोनों देशों के वाणिज्य और उद्योग मंत्री स्तर पर होती है। दो दिन की इस बैठक की सह-अध्यक्षता केन्द्रीय वाणिज्य और उद्योग मंत्री श्री सुरेश प्रभु और इटली के उप-आर्थिक विकास मंत्री श्री मिसेल गेरासी कर रहे हैं।
भारत और इटली मशीन, आधारभूत संरचना, इंजीनियरिंग, डिजिकरण सहित आईसीटी, कृषि तथा बौद्धिक संपदा अधिकार जैसे क्षेत्रों में संवाद और सहयोग के माध्यम से द्विपक्षीय आर्थिक और व्यापार संबंधों को बढाने के प्रति आशान्वित है।
भारत और इटली जेसीईसी की 19वीं बैठक 11 से 12 मई, 2017 को रोम में हुई थी। रोम बैठक में मशीनरी, ऊर्जा, लघु और मझौले उद्यम, फार्मा, चमड़ा तथा निवेश में पारस्परिक सहयोग पर चर्चा की गई थी।
रक्षा मंत्रालय
सेना प्रमुख ने कश्मीर घाटी में सुरक्षा की समीक्षा की
श्रीनगर, 02 जून 2021। सेना प्रमुख जनरल एम एम नरवणे सुरक्षा स्थिति की समीक्षा के लिये कश्मीर के दो दिवसीय दौरे पर हैं।
श्रीनगर पहुंचने पर सेना प्रमुख ने सेना की उत्तरी कमान के कमांडर लेफ्टिनेंट जनरल वाईके जोशी एवं चिनार कोर कमांडर लेफ्टिनेंट जनरल डीपी पांडे के साथ घाटी के आंतरिक क्षेत्रों में स्थित सेना की युनिट्स और फॉर्मेशन्स का दौरा किया जहां उन्हें स्थानीय कमांडरों ने मौजूदा सुरक्षा स्थिति के बारे में तथा आतंकियों के मददगारों के नेटवर्क की पहचान कर उनके विरुद्ध उठाए जा रहे कदमों की जानकारी दी, आतंकियों के यह मददगार घाटी में युवाओं को कट्टरपंथ में लाने तथा आतंकवादी संगठनों में शामिल करवाने में शामिल हैं। स्थानीय भर्ती को रोकने और स्थानीय आतंकवादियों के आत्मसमर्पण को सुगम बनाने के प्रयासों पर भी चर्चा हुई।
सैनिकों के साथ बातचीत के दौरान सेना प्रमुख ने उन जवानों और कमांडरों की सराहना की जो पाकिस्तान प्रायोजित आतंकवाद तथा वैश्विक महामारी की दोहरी चुनौतियों से लगातार जूझ रहे हैं। उन्होंने उभरती सुरक्षा चुनौतियों का प्रभावी ढंग से सामना करने के लिए तैयार रहने की जरूरत पर बल दिया। बाद में सेना प्रमुख को चिनार कोर कमांडर ने नियंत्रण रेखा और भीतरी इलाकों से संबंधित समग्र स्थिति के बारे में जानकारी दी।
सेना प्रमुख ने एक 'संपूर्ण सरकार' दृष्टिकोण अपनाने में नागरिक प्रशासन, जम्मू-कश्मीर पुलिस, केंद्रीय सशस्त्र पुलिस बलों और अन्य सुरक्षा एजेंसियों के सभी वर्गों द्वारा प्रदर्शित किए गए उत्कृष्ट तालमेल की सराहना की जिसके परिणामस्वरूप केंद्र शासित प्रदेश में विकास के एक नए युग को बढ़ावा देने के लिए सुरक्षा स्थिति में सुधार हुआ है।
शाम को सेना प्रमुख ने राजभवन में माननीय उपराज्यपाल श्री मनोज सिन्हा से मुलाकात की और जम्मू-कश्मीर में दीर्घकालिक शांति के लिए पैदा होने वाली चुनौतियों और रोड मैप पर चर्चा की। एलजी ने केंद्र शासित प्रदेश में शांति बहाली तथा शांति बनाए रखने में भारतीय सेना द्वारा निभाई गई भूमिका की तथा सेना द्वारा कोविड-19 महामारी से निपटने में सिविल अधिकारियों को प्रदान सहायता की सराहना की।
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 124.10 करोड़ खुराक दी जा चुकी हैं
- 547 दिनों के बाद भारत में सक्रिय केसलोएड एक लाख से कम, वर्तमान में 99,023 सक्रिय मामले
- सक्रिय मामले कुल मामलों के 1 प्रतिशत से भी कम, वर्तमान में 0.29 प्रतिशत, मार्च 2020 के बाद से न्यूनतम
- संक्रमण से मुक्त होने की दर 98.36 प्रतिशत, मार्च 2020 के बाद से सर्वोच्च
- बीते 24 घंटे में 10,207 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,40,28,506 हुई
- बीते 24 घंटे में देश में 8,954 नये मामले दर्ज किये गए
- दैनिक पॉजिटिविटी दर 0.81 प्रतिशत, पिछले 58 दिनों से 2 प्रतिशत से कम
- साप्ताहिक पॉजिटिविटी दर 0.84 प्रतिशत, पिछले 17 दिनों से 1 प्रतिशत से कम
- अब तक कुल 64.24 करोड़ जांच की गयी
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
स्वास्थ्य एवं परिवार कल्याण मंत्रालय
कोविड-19 पर अपडेट
कुल 2,13,830 रोगी कोविड-19 से स्वस्थ हो चुके हैं
रिकवरी दर सुधर कर 54.13 प्रतिशत पर पहुंची
पिछले 24 घंटों के दौरान, कोविड-19 के कुल 9,120 मरीज स्वस्थ हो चुके हैं। इस प्रकार, अब तक कुल 2,13,830 रोगी कोविड-19 से स्वस्थ हो चुके हैं। कोविड-19 रोगियों के बीच रिकवरी दर 54.13 प्रतिशत है।
वर्तमान में, 1,68,269 सक्रिय मामले हैं और ये सभी सक्रिय चिकित्सा पर्यवेक्षण के तहत हैं।
सरकारी प्रयोगशालाओं की संख्या बढ़कर 715 एवं निजी क्षेत्र के प्रयोगशालाओं की संख्या बढ कर 259  हो गई है। विवरण इस प्रकार है:
- रियल टाइम आरटी पीसीआर आधारित परीक्षण प्रयोगशालाएं: 543 
- ट्रूनैट आधारित परीक्षण प्रयोगशालाएं: 356 
- सीबीएनएएटी आधारित परीक्षण प्रयोगशालाएं: 75 ।
पिछले 24 घंटों के दौरान 1,89,869 नमूनों का परीक्षण किया गया है। इस प्रकार अभी तक कुल 66,16,496 नमूनों का परीक्षण किया जा चुका है।
कोविड-19 से संबंधित तकनीकी मुद्वों, दिशा-निर्देशों एवं परामर्शियों पर प्रमाणित और अद्यतन जानकरी के लिए कृपया नियमित रूप से https://www.mohfw.gov.in/ और @MoHFW_INDIA . का अवलोकन करें।
कोविड-19 से संबंधित तकनीकी प्रश्नों को technicalquery.covid19[at]gov[dot]in पर तथा अन्य प्रश्नों को ncov2019[at]gov[dot]inऔर @CovidIndiaSeva . पर भेजा जा सकता है।
कोविड-19 से संबंधित किसी भी प्रश्न के मामले में कृपया स्वास्थ्य एवं परिवार कल्याण मंत्रालय हेल्पलाइन नंबर +91-11-23978046 या 1075  पर काल करें। कोविड-19 पर राज्यों/यूटी के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf . पर उपलब्ध है।
रक्षा मंत्रालय
आयुध कारखानों ने अपना 219वां स्थापना दिवस मनाया
आयुध कारखाने आज अपना 219वां स्थापना दिवस मना रहे हैं। पहला आयुध कारखाना वर्ष 1801 में इसी दिन कोलकाता के कोसीपोर में स्थापित किया गया था, जिसे अब ‘गन एंड शेल फैक्टरी’ के रूप में जाना जाता है। आयुध कारखाने दरअसल 41 आयुध कारखानों का एक समूह है, जिनका कॉरपोरेट मुख्यालय कोलकाता स्थित आयुध निर्माणी बोर्ड  है। ओएफबी नए अवतार में 02 अप्रैल,1979 को अस्तित्व में आया था।
अपनी शुरुआत से ही आयुध कारखानों ने स्वयं को दुनिया के एक सबसे बड़े रक्षा विनिर्माण समूह के रूप में विकसित कर लिया है जिनमें 90 प्रतिशत से भी अधिक स्वदेशी कलपुर्जे हैं और इसके साथ ही वहां अत्यंत मजबूत तकनीकी तथा अनुसंधान एवं विकास संबंधी बुनियादी ढांचागत सुविधाएं भी हैं, जो वर्तमान में कुल राजस्व में 25 प्रतिशत का योगदान करती हैं।
फरवरी में लखनऊ में आयोजित डिफेंस एक्सपो 2020 में ओएफबी ने पचास के दशक के विंटेज रूसी 130 मिमी एवं 150X45 कैलिबर का उन्नत बंदूक  वर्जन प्रस्तुत किया था जो ‘शारंग’ के नाम से जाना जाता है। पिछले वर्ष की मुख्य उपलब्धि यह थी कि भारतीय सेना को ‘धनुष’ नामक 155X42 तोपखाना बंदूक प्रणाली सौंपी गई थी। इसके अलावा अनेक उत्पादों जैसे कि इलेक्ट्रॉनिक फ्यूज; बैरल ग्रेनेड लॉन्चर गोला बारूद के तहत 40 मिमी; 5.56 X 30 मिमी संयुक्त उद्यम संरक्षण कार्बाइन  के अल्फा वर्जन; 7.62 X 51 मिमी बेल्ट फेड लाइट मशीन गन  को भी इस वर्ष प्रस्तुत किया गया।
ओएफबी वर्तमान में अत्याधुनिक प्रौद्योगिकियों वाली अनेक महत्वपूर्ण हथियार प्रणालियां विकसित कर रहा है। इनमें ‘उन्नत बीएमपी II’ सबसे प्रमुख है जो पैदल सेना लड़ाकू वाहन  है। आईसीवी में लक्ष्य पर पैनी नजर रखने वाली उन्नत प्रौद्योगिकी का इस्तेमाल किया जा रहा है। इसी तरह आईसीवी को एक नई अग्नि नियंत्रण प्रणाली से भी लैस किया जा रहा है जिसकी बदौलत आईसीवी में मिसाइल दागने की विशिष्ट क्षमता होगी। इससे मौजूदा ‘बीएमपी II’ की परिचालन अवधि काफी बढ़ जाएगी। आयुध कारखाने अत्याधुनिक पैदल सेना लड़ाकू वाहन  भी विकसित कर रहे हैं जिसे ‘उन्नत बीएमपी II’ के बाद पेश किया जाएगा। ओएफबी ने वर्ष 2021 के मध्य तक इसका प्रारूप  तैयार करने की योजना बनाई है।
तोपखाने के क्षेत्र में 155 X 52 माउंटेड गन सिस्टम  को विकसित किया गया है और इसका आंतरिक प्रमाणीकरण परीक्षण अभी जारी हैं। एक अन्य उपलब्धि यह है कि एक दिग्गज अंतर्राष्ट्रीय कंपनी या निकाय द्वारा 155 X 52 बैरल एवं इससे जुड़ी उत्कृष्ट व्यवस्था का सफल परीक्षण किया गया है। ये बैरल यूरोप में निर्मित बैरल के समान ही उत्कृष्ट हैं। ओएफबी ने कमांडर थर्मल इमेजिंग  साइट्स भी विकसित की हैं जिनसे रात के समय टी-72 और टी-90 टैंकों की लक्ष्य भेदक क्षमता काफी बढ़ जाएगी।
रक्षा अनुसंधान एवं विकास संगठन  और आईआईटी जैसे प्रमुख संस्थानों के सहयोग से आयुध कारखानों द्वारा बड़े पैमाने पर अनुसंधान एवं विकास  कार्य किए जा रहे हैं। ओएफबी ने संस्थान में गोला-बारूद के लिए उत्कृष्टता केंद्र विकसित करने के लिए आईआईटी मद्रास के साथ एक समझौते पर हस्ताक्षर किए है जिससे अत्याधुनिक युद्ध-सामग्री जैसे कि सटीक मार्ग-निर्देशित गोला-बारूद को विकसित करने की क्षमता हासिल होगी। ओएफबी ने उन्नत शोध के लिए वैज्ञानिक एवं औद्योगिक अनुसंधान परिषद  के साथ भी एक सहमति पत्र  पर हस्ताक्षर किए हैं।
आयुध कारखाने दो शताब्दियों से भी अधिक समय से हथियारों, गोला-बारूद एवं उपकरणों की आपूर्ति कर सशस्त्र बलों की जरूरतों की पूर्ति कर रहे हैं और वे भविष्य में भी इन जरूरतों को पूरा करते रहेंगे।
भारतीय प्रतिस्पर्धा आयोग
सीसीआई ने बीसीपी टोपको IX पीटीई लिमिटेड , वेवर्ली पीटीई लिमिटेड  और प्लेटिनम ऑउल सी 2018 आरएससी लिमिटेड  द्वारा एमफैसिस लिमिटेड के अधिग्रहण को मंजूरी दी
भारतीय प्रतिस्पर्धा आयोग  ने आज प्रतिस्पर्धा अधिनियम, 2002 की धारा 31  के तहत बीसीपी टोपको IX पीटीई लिमिटेड , वेवर्ली पीटीई लिमिटेड  और प्लेटिनम ऑउल सी 2018 आरएससी लिमिटेड   द्वारा एमफैसिस लिमिटेड  का अधिग्रहण किए जाने को मंजूरी दी।
प्रस्तावित सौदा दरअसल आपस में जुड़े लेन-देन की एक श्रृंखला के जरिए बीसीपी टोपको द्वारा ‘लक्ष्य’ की 75% तक हिस्सेदारी का अधिग्रहण किए जाने से संबंधित है।
बीसीपी टोपको सिंगापुर के कानूनों के तहत गठित की गई एक प्राइवेट लिमिटेड कंपनी है। यह कंपनी अपने गठन के बाद से ही कोई भी उत्पाद/सेवाएं प्रदान करने और/अथवा भारत या दुनिया भर में निवेश होल्डिंग का व्यवसाय करने में संलग्न नहीं रही है।
जीआईसी इन्वेस्टर सिंगापुर में एक प्राइवेट लिमिटेड कंपनी के रूप में गठित की गई एक विशेष प्रयोजन कंपनी है जो जीआईसी स्पेशल इन्वेस्टमेंट्स प्राइवेट लिमिटेड द्वारा प्रबंधित निवेश होल्डिंग कंपनियों के एक समूह का हिस्सा है।
प्लेटिनम ऑउल दरअसल प्लेटिनम जैस्मिन ट्रस्ट की ट्रस्टी के रूप में कार्यरत है, और अबू धाबी निवेश प्राधिकरण  एकमात्र लाभार्थी के साथ-साथ प्लेटिनम जैस्मिन ट्रस्ट का व्यवस्थापक  है।
‘लक्ष्य’ दरअसल एक पब्लिक लिमिटेड कंपनी है, जो कंपनी अधिनियम 1956 के तहत पंजीकृत है, जो नेशनल स्टॉक एक्सचेंज ऑफ इंडिया लिमिटेड और बीएसई लिमिटेड में सूचीबद्ध है। यह एक वैश्विक सूचना प्रौद्योगिकी  सेवा प्रदाता है जो प्रौद्योगिकी संबंधी जानकारियों, डोमेन और प्रोसेस संबंधी विशेषज्ञता के संयोजन के जरिए वैश्विक स्तर पर क्लाउड और संज्ञानात्मक सेवाएं प्रदान करने में विशेषज्ञता रखता है, जिसमें अनुप्रयोग विकास एवं रखरखाव, अवसंरचना प्रबंधन सेवाएं, ज्ञान प्रोसेसिंग सेवाएं, सेवा/तकनीकी हेल्पडेस्क, सौदा प्रोसेसिंग सेवाएं व ग्राहक सेवा, बिजनेस प्रोसेस मैनेजमेंट/बिजनेस प्रोसेस आउटसोर्सिंग  और अवसंरचना सेवाएं शामिल हैं।
सीसीआई का विस्तृत आदेश जल्द ही प्रस्तुत किया जाएगा।